Publication: Magyar Közlöny
Issue: MK-2011-127 (Year: 2011, Number: 127)
Era: contemporary
Section: 11/2009. (VII. 10.) HM rendelet (a továbbiakban: R4.) 1. § (1) bekezdése a következõ d) ponttal egészül ki:
Paragraph Index: 463

(2) A honvéd tisztjelölt a hivatásos katonákra vonatkozó szabályozása szerint parancsnoki, illetve magasabb parancsnoki segélyben részesíthetõ azzal az eltéréssel, hogy a parancsnok a rendelkezésre álló segélykeret terhére alkalmanként legfeljebb az illetményalap 50%-ának megfelelõ összegû parancsnoki segély folyósítását engedélyezheti. 25/A. § Az oktatás, képzés befejezésekor azt a honvéd tisztjelöltet, aki a Magyar Honvédség tiszti állományába kinevezésre kerül – hivatalból – avatási segélyben kell részesíteni. Az avatási segély összege az illetményalap 40%-a, amelyet az avatást megelõzõ napon kell kifizetni. 25/B. § (1) A honvéd tisztjelölt születési támogatásra jogosult, ha jogviszonyának ideje alatt gyermeke született vagy gyermeket 6 hónapnál nem idõsebb korában jogerõsen örökbe fogadott, továbbá a gyermek eltartásáról saját háztartásában gondoskodik, ideértve azt az esetet is, ha a gyermek betegségének gyógyítása miatt átmenetileg egészségügyi intézményben tartózkodik.

Source: https://magyarkozlony.hu/hivatalos-lapok/e3b2948686556f6aca1b79deb76df2ab917d37ad/dokumentumok/611f1f58bdc90fbc0ed70617fe32dc35eacd5e3a/letoltes